Document ID: 32006D0691

32006D0691
L 283/48
JURNALUL OFÍCIAL AL UNIUNII EUROPENE
DECIZIA COMISIEI
din 12 octombrie 2006
de modificare, în vederea adaptării la progresul tehnic, a anexei la Directiva 2002/95/CE a Parlamentului European și a Consiliului în ceea ce privește scutirile referitoare la aplicații ale plumbului și cadmiului
[notificată cu numărul C(2006) 4790]
(Text cu relevanță pentru SEE)
(2006/691/CE)
COMISIA COMUNITĂȚILOR EUROPENE,
având în vedere tratatul de instituire a Comunității Europene,
având în vedere Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echipamentele electrice și electronice (1) și, în special, articolul 5 alineatul (1) litera (b) al acesteia,
întrucât:
(1)
În conformitate cu Directiva 2002/95/CE, Comisia are ca atribuție evaluarea anumitor substanțe periculoase interzise în temeiul articolului 4 alineatul (1) din directiva menționată.
(2)
Anumite materiale și componente care conțin plumb și cadmiu trebuie să fie scutite de interdicție deoarece utilizarea acestor substanțe periculoase în acele materiale și componente specifice este încă inevitabilă sau deoarece este posibil ca impactul negativ produs prin înlocuire asupra mediului, sănătății sau securității consumatorilor să cântărească mai greu decât avantajele ce decurg din aceasta pentru mediu, sănătate sau securitatea consumatorilor. Scutirile enumerate în anexa la prezenta decizie se acordă în funcție de rezultatele unui proces de reexaminare, realizat de către experți tehnici care iau în considerare dovezile disponibile provenite din studii, de la părțile interesate și din alte surse științifice/tehnice. În urma acestei reexaminări, s-a ajuns la concluzia că eliminarea sau înlocuirea substanțelor menționate este încă impracticabilă din punct de vedere tehnic sau științific.
(3)
Unele scutiri de la interzicerea anumitor materiale sau componente specifice trebuie să aibă o amploare limitată, astfel încât să se obțină o eliminare progresivă a substanțelor periculoase din echipamentele electrice și electronice, dat fiind faptul că utilizarea substanțelor respective în aceste aplicații nu va mai fi indispensabilă.
(4)
În conformitate cu articolul 5 alineatul (1) litera (c) din Directiva 2002/95/CE, fiecare scutire specificată în anexă trebuie supusă unei reexaminări cel puțin o dată la patru ani sau la patru ani de la adăugarea unui element în listă.
(5)
Prin urmare, Directiva 2002/95/CE este necesar să fie modificată în consecință.
(6)
În conformitate cu articolul 5 alineatul (2) din Directiva 2002/95/CE, Comisia a consultat părțile interesate.
(7)
Măsurile prevăzute de prezenta decizie sunt conforme cu avizul comitetului instituit prin articolul 18 din Directiva 2006/12/CE a Parlamentului European și a Consiliului (2),
ADOPTĂ PREZENTA DECIZIE:
Articolul 1
Anexa la Directiva 2002/95/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 12 octombrie 2006.

Labels: 3
15
1
20